**ОБЩИНСКА ИЗБИРАТЕЛНА КОМИСИЯ -ТРЕКЛЯНО**

**Относно: Определяне на работна група по жалби и сигнали.**

На основание чл. 85, ал.1, чл.87, ал.1, т.1 и чл.88 от Изборния кодекс и  Решение № 849 –МИ от 28.08.2019г. на ЦИК, с 9 гласа „ЗА“ ,Против - няма ,Общинска избирателна комисия – Трекляно прие

**Р Е Ш Е Н И Е**

**№ 10 - МИ**

**от 11.09.2019 г.**

Създава работна група със задължение да докладва постъпилите жалби  и сигнали, както и да изготвя проект на решения по тях от името на Общинска избирателна комисия - Трекляно, в следния състав:

|  |  |
| --- | --- |
| 1 |  Асен Стоичков Икономов |
| 2 |  Даниела Асенова Атанасова - Станчева |
| 3 |  Симеонка Асенова Велкова - Манова |

  Във връзка с изпълнение на задълженията си работната група следва пряко да прилага  и да се съобразява с утвърдените в Решение №849-МИ от 28.08.2019г. на ЦИК указания за комлектуване на преписките по жалбите срещу решенията им, а именно:

І. При постъпване на жалба срещу решение на ОИК в общинската избирателна комисия същата следва незабавно да бъде заведена във входящия регистър на комисията, като се отбелязва датата и часа на постъпването й. Датата и часът на постъпването и входящият номер на жалбата в регистъра се отбелязват върху самата жалба и върху копието на жалбоподателя, след което ОИК отбелязва жалбата и в електронния регистър.

ІІ. След завеждане на жалбата във входящия регистър на комисията, тя се комплектува с необходимите документи и книжа и се изпраща в ЦИК.

Жалбите и приложенията към тях незабавно се изпращат в сканирани копия на електронната поща на Централната избирателна комисия – cik@cik.bg или по телефакс на ЦИК. Едновременно с това жалбата и приложенията се изпращат незабавно по куриер до ЦИК в оригинал, с придружително писмо.

Към жалбата се прилагат:

1. Копие от решението, което се обжалва, подписано от председателя и секретаря на ОИК.
2. Извлечение от протокола на комисията, което да съдържа данни колко членове са присъствали на заседанието на ОИК, разискванията при вземане на обжалваното решение, колко членове са гласували „за” и колко „против”. Извлечението от протокола следва да е подписано от председателя и секретаря на ОИК. Вместо извлечение от протокола може да се изпрати копие от протокола, подписано от председател и секретар.
3. Пълномощното на лицето, което подава жалбата, когато тя се подава чрез пълномощник.
4. Писмените доказателства и други документи, приложени към жалбата.
5. Писмените доказателства и други документи, послужили като основание за вземане на решението (заявления, молби, удостоверения, становища, пълномощни и др.), служебно и допълнително събрани и обсъждани от ОИК при вземане на решението.
6. Копие от екземпляра на обжалваното решение, който е поставен на общодостъпното място за обявяване решенията на ОИК и който съдържа удостоверяване на коя дата и в колко часа решението е било обявено на таблото на ОИК и на коя дата и в колко часа е свалено от таблото, подписано от председателя и секретаря на комисията, както и разпечатка от интернет страницата на комисията, която съдържа публикувания екземпляр от обжалваното решение и данни за датата и часа на публикуването.
7. Когато се обжалват решенията за регистрации на застъпници, следва да се изпращат копия и от заявленията и документите за регистрация, както и от страницата от съответния регистър с направените в него вписвания.
8. Общинската избирателна комисия следва да изпрати незабавно и всички допълнително изискани от член на ЦИК материали и книжа.

Решението подлежи на обжалване пред ЦИК чрез Общинска избирателна комисия - Трекляно  в 3-дневен срок от обявяването му.

Председател: …………………

 /Диана Джоглева - Стамболийска/

За Секретар: …………………

 / Симеонка Велкова - Манова/